ભૂખહડતાળના બીજા દિવસે યુનાઈટેડ ફ્રન્ટ ઓફ એક્સ સર્વિસમેન (યુએફઈએસએમ)ના મીડિયા સલાહકાર કર્નલ અનિલ કૌલ(નિવૃત્ત)એ જણાવ્યું હતું કે હવાલદાર અશોક ચૌહાણ પણ વન રેન્ક વન પેન્શનના ટેકામાં આમરણાંત ઉપવાસ પર ઉતર્યા છે. એક નિવેદનમાં જણાવાયું હતું કે ૧૬મી ઓગસ્ટે તેઓ સંરક્ષણ પ્રધાન મનોહર પારિકરને તેમના નિવાસસ્થાને મળ્યા હતા. તેમણે તેમને ૨૪મી ઓગસ્ટ સુધી આમરણાંત ઉપવાસ મુલતવી રાખવા સલાહ આપી હતી, કારણ કે તેઓ ૨૪મીએ વડાપ્રધાનને મળવાના હતા અને આ જટિલ સમસ્યાનો ઉકેલ લાવવા પ્રયાસ કરવાના હતા.